Diari Oficial de la Generalitat Valenciana


Sumari del DOGV 5326, del 17-08-2006 (2006/8859)

Informació pública de la interpretació de l'article 28.2 de la Llei 3/2004, de 30 de juny, d'Ordenació i Foment de la Qualitat de l'Edificació.
-----------------------------------------------------------------------------------------------------------------------------------------------

### Dades del document

Número de DOGV
:   5326

Data del DOGV
:   17-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8859


Organisme emissor
:   Ajuntament de Castalla

Tipus de document
:   Anunci

Informació pública de la interpretació de l'article 28.2 de la Llei 3/2004, de 30 de juny, d'Ordenació i Foment de la Qualitat de l'Edificació. [2006/A8859]  
En la sessió de caràcter ordinari del Ple de l'Ajuntament, de data 28 de juny de 2006, s'ha adoptat l'acord següent:  
«Vist que en este Ajuntament s'ha plantejat un problema d'interpretació de l'article 28.2 de la Llei 3/2004, de 30 de juny, d'Ordenació i Foment de la Qualitat de l'Edificació, el qual, en fer referència a la llicència d'edificació, assenyala literalment que «en els supòsits d'edificis l'ús principal dels quals siga el d'habitatge i que complementàriament incloguen garatges i sempre que estos estiguen vinculats exclusivament en els seus respectius habitatges o servisquen als propietaris o arrendataris d'estos o dels locals de l'edifici mateix, la llicència municipal d'edificació portarà implícita la concessió de la llicència d'activitat dels garatges, i no és aplicable en estos casos el procediment administratiu regulat per la legislació específica d'activitats classificades, i haurà de comprovar l'Ajuntament que el projecte compleix la normativa aplicable als garatges, així com l'adequació a este projecte de l'obra realitzada, als efectes pertinents de la posterior expedició de la llicència d'ocupació.»  
Vist que els dubtes concrets sorgits són els següents:  
. ¿Quan s'entén que els garatges estan vinculats exclusivament als habitatges o que serveixen als propietaris o arrendataris d'estos o als dels locals de l'edifici mateix-  
. Atés que l'Ajuntament ha de decidir en una resolució única l'adequació del projecte a l'obra realitzada i el compliment amb la normativa aplicable als garatges, com comprova l'Ajuntament estos aspectes- Quina documentació cal exigir a la persona interessada a fi de verificar la normativa aplicable als garatges-  
Vist que les normes urbanístiques del Pla General de Castalla regulen les qüestions essencials que cal considerar per a l'atorgament de les llicències d'edificació i d'obertura.  
Vist l'informe emés en data 25 d'abril de 2006 per l'enginyer tècnic industrial, l'arquitecte, l'assessor jurídic i la TAG.  
Atés el que disposa la Llei 3/2004, de 30 de juny, de la Generalitat, d'Ordenació i Foment de la Qualitat de l'Edificació, i les normes urbanístiques del Pla General de Castalla.  
Atés el que disposa l'article 1.5 de les normes urbanístiques del Pla General de Castalla, del qual es desprén que la interpretació del Pla General correspon, sense perjudici de les competències d'altres òrgans, a l'Ajuntament de Castalla i que els acords, resolucions, dictàmens o informes de caràcter interpretatiu han de publicar-se en els diaris oficials respectius.  
Atés el que estableixen els articles 21 i 22 de la Llei 7/1985, de 2 d'abril, Reguladora de les Bases del Règim Local.  
En virtut del que s'ha dit adés, s'acorda.  
Primer. Interpretar l'article 28.2 de la Llei 3/2004, de 30 de juny, d.Ordenació i Foment de la Qualitat de l'Edificació, resolent els dubtes concrets sorgits de la manera següent:  
. S'entendrà que els garatges estan vinculats exclusivament als habitatges o que serveixen als seus propietaris o arrendataris o als dels locals de l'edifici mateix quan el nombre de places de garatge no excedisca del doble del nombre d'habitatges; és a dir, els garatges que impliquen fins al doble d'habitatges sol·licitats s'entendran vinculats. L'excés es considerarà no vinculat.  
. A fi que els serveis tècnics de l'Ajuntament puguen verificar que el projecte presentat compleix la normativa aplicable als garatges, a més del projecte d'obres caldrà adjuntar el projecte d'activitat pertinent, el qual haurà de ser objecte d'un informe favorable. Si les sol·licituds no s'acompanyen del projecte d'obres i del projecte d'activitat, no podran ser objecte d'un informe i caldrà requerir l'aportació de la documentació necessària amb tal fi.  
Segon. Publicar el present acord en el Diari Oficial de la Generalitat perquè se'n prenga coneixement i als efectes oportuns.»  
Cosa que se fa pública perquè se'n prenga coneixement.  
Castalla, 12 de juliol de 2006.. L'alcalde: Juan Rico Rico.